চিহ্নিত অযোগ্যদের বেতন ফেরতের বিষয়ে কী পদক্ষেপ? আদালতে প্রশ্নের মুখে রাজ্য

কলকাতা: ফের ঝুলেই রইল ২৬ হাজার শিক্ষক-শিক্ষাকর্মীর চাকরি বাতিলের অবমাননার মামলা। SSC-র চাকরি বাতিল মামলায় কলকাতা হাইকোর্টে (Calcutta High Court) সাময়িক স্বস্তিতে স্কুল সার্ভিস কমিশন (School Service Commission)। শিক্ষক ও শিক্ষাকর্মীদের চাকরি বাতিল মামলায় যে নির্দেশ সুপ্রিম কোর্ট দিয়েছিল তা পালন করছে না স্কুল সার্ভিস কমিশন ও স্কুল শিক্ষা দফতর। ২২ লাখ OMR প্রকাশ করতে হচ্ছে না এখনই কমিশনকে। বেতন ফেরত নিয়েও ইস্যু ঝুলে রইল৷ তবে মামলার গ্রহণযোগ্যতা নিয়ে প্রশ্ন তোলেন বিচারপতি দেবাংশু বসাক এবং বিচারপতি মহম্মদ শব্বর রসিদির ডিভিশন বেঞ্চ। তাঁদের তরফে জানানো হয়, মামলাটি সুপ্রিম কোর্টে বিচারাধীন। সেই কারণে এই মামলা শীর্ষ আদালতই শুনবে।

সুপ্রিম কোর্টের নির্দেশের পরেও ওএমআর জমা দিচ্ছে না কমিশন৷ তা নিয়েই আচার্য ভবনের সামনে অবস্থান বিক্ষোভে বসেছেন চাকরিহারা শিক্ষক-শিক্ষিকারা৷ কমিশনের বিরুদ্ধে হাইকোর্টে অবমাননার মামলা করেন চাকরিহারা। সেই মামলার প্রেক্ষিতেও ছিল এই শুনানি৷ বুধবার মামলার শুনানিতে চিহ্নিত অযোগ্যদের (Identified Ineligible Teacher) থেকে বেতন ফেরতের বিষয়ে রাজ্য কী পদক্ষেপ করেছে, তা জানতে চাইল কলকাতা হাইকোর্ট (Calcutta High Court)। ওই মামলাতেই চিহ্নিত অযোগ্যদের থেকে বেতন ফেরতের বিষয়ে রাজ্যকে অবস্থান স্পষ্ট করার নির্দেশ দিলেন বিচারপতি দেবাংশু বসাক। আগামী সোমবার মামলার পরবর্তী শুনানি হবে।

আরও পড়ুন: নিয়োগের ৫ বছরের মধ্যেই জন্মতারিখ সংশোধন সম্ভব, জানাল হাইকোর্ট

আদালতের পর্যবেক্ষণ যদি সুপ্রিম কোর্ট কোনও পরিবর্তন করে তবে আদালত অবমাননা মামলা সর্বোচ্চ আদালতে হওয়া উচিত। মামলার গ্রহণযোগ্যতা নিয়ে প্রশ্ন তোলেন বিচারপতি দেবাংশু বসাক এবং বিচারপতি মহম্মদ শব্বর রসিদির ডিভিশন বেঞ্চ। তাঁদের তরফে জানানো হয়, মামলাটি সুপ্রিম কোর্টে বিচারাধীন। সেই কারণে এই মামলা শীর্ষ আদালতই শুনবে।

অন্য খবর দেখুন